dh-unibe/image-text_koenigsfelden-charters-post-1500 huggingface dataset:
Schùldtheis unnd rhat zuͦ Bern ✳ unnseren gruͦsz ✳
zuͦvòr, ersam̄er, lieber, getrüwer bùrger. ✳
din ann unns gethan schryben ✳ von wegen wider ✳
inantwortùng der Waltshuͦttischen zeendens qùart
der bischofflichen würde ✳ zuͦ Costantz bestimpten
tagsatzùng ✳ habend wir empfangen. ✳ fuͤgen
dir darüber zevernem̄en ✳ die wyl ir f₎ gn✳
denn iren angesetzten tag uff 21 meyens gevallen
lassen, ✳ das wir darùff unser beidt
vennerr Gasser ✳ und Willending schon albereidt
verordnet ✳ sölliche tagsatzùng zebesuͦchen ✳ unnd die
nottwendige gepürliche unnderschidigùng
bemelts zeendens zethuͦn. ✳ wir haben aber
innen ufferlegt unnd bevolchen ✳ zuͦvorderist die
späninge Ärlispachische rütti zeend march mit der
statt Sollothùrn gsandten ✳ fürzenem̄en ✳
unnd uff 17d₎ gedachts monats may gahn Aroùw ✳
vonn deszwegen anzekhom̄en wünschen,
werden wir unser eidtgnossen zuͦ Sollothùrn
des oùch berichten ✳ unnd ires bscheids darob erwart₎,
ob sy glychwol inn dise tagsatzùng, ✳ alls namlich ✳
uff mitten meyen bewilliget. ✳ und verr unns
dann dessen khein abschlag begegnet, solt dù dich
alldann mit den harzù dienlichen gwarsam̄en
by innen zù Ärlispach finden lassen. ✳ datum
1 may 1594. ✳
Staatsarchiv
AARGAU
b)
Königsf. 970 b
dem ersam̄en unserem lieben getrüwen
bùrger Joder Bilzio, hoffmeystern zù
Küngsfelden ✳ ✳ ✳
✳
K ✳ S ✳ 20 ✳
N 4 ✳
m ✳ hn ✳